Josua 20 (7 Jun) - Bybelskool vir Bereane
Josua 20 (7 Jun)
June 7, 2016 nati@stander.co.za
Die Asielstede was 'n konsep wat geskep is om bloedwraak te keer. As dit nie daar was nie, sou die land in wanorde en chaos kon verval omdat elkeen soos hy self goed dink, reg in eie hande kon neem. Deur 6 Asielstede te versprei oor die hele land, was daar 'n buffer geskep teen wraak.
Daar is iets aan die verskynsel van Asielstede wat my sterk herinner aan die woorde van Jesus. Dit is ons natuur om wraak te wil neem. Maar Jesus ontmoedig die gebruik van "'n oog vir 'n oog, en 'n tand vir 'n tand". Hy propageer vergifnis. Hy wil ook sien dat daar 'n einde aan wraak kom.
Dit is presies die gesindheid wat agter die Asielstede sit. Laat ons dus nooit sê die God van die Nuwe Testament is genadig en die God van die Ou Testament is wraakgierig nie. Reeds in die Ou Testament vind ons die spore van Jesus.